
Dr. Călin Georgescu este Preşedintele Consiliului de conducere al Centrului European de Suport pentru 
Clubul de la Roma din Viena, Austria. 


Între anii 2000-2012 a fost Director Executiv al Centrului Naţional pentru Dezvoltare Durabilă, Bucureşti, 
România. Fiind o autoritate cunoscută în domeniul dezvoltării durabile, al strategiilor şi politicilor publice, a fost 
numit coordonator al proiectului Guvernului României de Strategie Naţională pentru Dezvoltare Durabilă 
atât în 1999 cât şi în 2008. 


Dr. Călin Georgescu este autorul volumului Pentru Un Ideal Comun (Editura Compania, Bucureşti, 2012) şi 
co-autor a trei carti: România 2020 (Editura Conspress, Bucureşti, 1998), Reprofesionalizarea României 
(Institutul de Proiecte pentru Inovaţie şi Dezvoltare — IPID, Bucureşti, 2008), Şansa României — Oamenii 
(IPID, Bucureşti, 2009), România Post-Criză (IPID, Bucureşti, 2010) şi România După Criză. 
Reprofesionalizarea (Editura Compania, Bucureşti, 2010), studii prospective a căror temă majoră este impactul 
capitalului uman asupra dezvoltării socio-economice a României 

A terminat facultatea în anul 1986, a dobândit experienţă din deplasările facute în Marea Britanie şi Statele 
Unite, şi a obţinut doctoratul în ştiinţe, pedologie, în anul 1999. Fost Senior Fellow în cadrul Programului 
Naţiunilor Unite pentru Dezvoltare. Dr. Călin Georgescu a îndeplinit diverse funcţii şi în cadrul Guvernului 
României: Consilier al Ministrului Mediului, Secretar General în Ministerul Mediului şi Director al 
Direcţiei de Organizaţii Economice Internaţionale în cadrul Ministerului Afacerilor Externe. A contribuit, 
de asemenea, cu diverse capitole despre mediu şi dezvoltare durabilă în mai multe Rapoarte Strategice despre 
România. A fost prezent în cadrul mai multor programe naționale de televiziune iar eseurile şi articolele sale au 
apărut în numeroase reviste naționale. 

A deţinut funcţiile de Raportor Special ONU pentru efectele adverse ale transportului de produse şi deşeuri 
toxice şi periculoase asupra realizării drepturilor omului, Reprezentant pentru România al Comitetului 
Naţional al Programului Naţiunilor Unite pentru Mediu (UNEP), Secretar General al Asociaţiei Române 
pentru Clubul de la Roma (ARCoR) şi membru fondator al Institutului de Proiecte pentru Inovaţie şi 
Dezvoltare (IPID). În anul 2011, Dr. Călin Georgescu a primit distincţia „Personalitatea anului pentru o 
Românie europeană“ din partea Fundaţiei EUROLINK-Casa Europei. 

